Practical Kim Backpack in Beige by Sandqvist | rigby & mac
Spacious Dante Rolltop Backpack in Black by Sandqvist
Item Code: SAN 1000055880 MultiChoice reageer op Ghoema-besluit | Maroela Media
MultiChoice het Woensdag gesê hy het versoek dat Steve Hofmeyr nie deel vorm van die Ghoema-musiektoekennings nie omdat die sanger se sienings nie met die maatskappy se waardes ooreenstem nie.
MultiChoice het versoek dat die musiekvideo van “Die Land”, waarin Hofmeyr saam met ander kunstenaars sing, van die benoemingslys van die Ghoema-musiektoekennings verwyder word.
Joe Heshu, MultiChoice se groephoof van korporatiewe bestuur, het aan Maroela Media gesê hulle staan by die besluit om te versoek dat Hofmeyr van die benoemings verwyder word omdat hulle diskriminasie ten sterkste veroordeel.
“MultiChoice is verbind daartoe om ŉ nierassige samelewing te bou en ons is gekant teen enige vorm van diskriminasie. MultiChoice is trots dat ons Afrikaans ondersteun, nie net as ŉ belegging in inhoud op ons DStv-platforms nie, maar ook deur ons borgskappe vir feeste, geleenthede en die wyer Afrikaanse kunstebedryf.”
Heshu het gesê dié besluit verander wel nie hul verbintenis tot Afrikaans en alle ander plaaslike tale nie.
“Dit het onder ons aandag gekom dat Steve Hofmeyr benoem is vir ŉ Ghoema-musiektoekenning in die kategorie van beste musiekvideo. Ons het versoek dat hy nie deel vorm van die geleentheid wat ons borg nie omdat sy sienings nie met ons waardes ooreenstem nie,” het Heshu gesê.
“Ons verwelkom ŉ samelewing waar vryheid van spraak gevier word, maar ons neem standpunt in teen rassisme.”
MultiChoice het gedreig om sy borgskap van dié geleentheid te beëindig indien die nominasie nie onttrek word nie. Heidi Edeling, hoof‑ uitvoerende beampte van die Ghoemas, het gesê daar is toe by wyse van ŉ demokratiese stemproses besluit dat die benoeming onttrek word.
Talle kunstenaars soos Jay, Bobby van Jaarsveld, Bok van Blerk, Dewald Wasserfall en Nicholis Louw het laat hoor dat hulle nie meer die Ghoemas gaan bywoon nie.
Die Ghoema-toekennings word Woensdagaand in die Sun Arena in Pretoria gehou. Dit sou aanvanklik regstreeks op kykNET uitgesaai word, maar volgens Suzanne Keyter, woordvoerder van die kanaal, is daar reeds vroeër besluit om dit nie te doen nie weens die groot aantal benoemings. Volgens haar hou die besluit geensins verband met die onlangse verwikkelinge nie en is dit reeds vroeër geneem.
Die toekennings word nou Saterdag 20 April om 20:00 op kykNET, DStv-kanaal 144, uitgesaai. Die blou tapyt word op Sondag 21 April om 18:30 op kykNET NOU!, DStv-kanaal 146, uitgesaai met ŉ heruitsending van die toekennings direk daarna.
Bedrywighede sál voortgaan ondanks staking, sê redery
Polisieman in oprit doodgeskiet
Ek kanselleer my Dstv onmiddellik.
Liewe MultiChoice … gaan julle almal boelie wat nie met julle siniele sienings saamstem nie? Wat het geword van vryheid van spraak?
Snaaks dat hulle (MultiChoice) sê hulle diskrimineer nie. Wat van die aandele wat slegs vir ander kleurige mense beskikbaar gestel is en nie vir ons vaal velletjies nie? Ek het gelukkig my DSTV al lank terug gekanselleer. Netflix en Youtube bied ure se plesier.
Wsyne, ek ook. Sal graag n volledige uiteensetting van multichoice se WAARDES wil sien. Boikot multichoice.
Die eerste paragraaf is heeltemal verkeerd gestel….dit moet lees …”Multichoice se sienings stem nie ooreen met die sanger se waardes nie”…..en so ook die res van die land se waardes nie!!!